জুসেপ্পে তোর্নাতোরে
জুসেপ্পে তোর্নাতোরে (লাতিন: Giuseppe Tornatore; জন্ম: ২৭শে মে ১৯৫৬) হলেন একজন ইতালীয় চলচ্চিত্র পরিচালক ও চিত্রনাট্যকার। ত্রিশ বছরের বেশি সময়ে তার কর্মজীবনে তিনি লা লেজ্জেন্দা দেল পিয়ানিস্তা সোল্লোচেয়ানো, মালিনা, বারিয়া, ও লা মিওলিয়র অফের্তা চলচ্চিত্র রচনা ও পরিচালনা করেন। তার সবচেয়ে বিখ্যাত চলচ্চিত্র হল সিনেমা পারাদিসো, যার জন্য তিনি শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার লাভ করেছেন। এছাড়া এই চলচ্চিত্রের জন্য তিনি শ্রেষ্ঠ মৌলিক চিত্রনাট্য বিভাগে বাফটা পুরস্কার লাভ করেন এবং শ্রেষ্ঠ পরিচালনা বিভাগে বাফটা পুরস্কারের মনোনয়ন লাভ করেন। এছাড়া তিনি দলচে অ্যান্ড গাব্বানার কয়েকটি বিজ্ঞাপন চিত্র নির্মাণ করেন।